internet vaartha 117 Views
లండన్‌ : ముడిచమురు సోమవారం మార్కెట్లలో స్థిరంగానిలిచింది. ప్రపంచంలోని భారీ ఎత్తున ముడిచమురు ఉత్పత్తిచేసే దేశాలు అల్జీరి యాలో సమావేశం అయి మార్కెట్‌ వ్యూహాలపై చర్చించనుండటంతో మార్కెట్లు స్థిరపడ్డ్డాయి. నెల రోజుల కనిష్టస్థాయికి ఉత్పత్తిని కుదించాలన్న అజెం డా నిర్ణయాలపై సందేహాలే వ్యక్తం అవుతున్నాయి. గత వారంలో ఐదుశాతం ముడిచమురుధరలు పడి పోయాయి. సౌదీఅరేబియా, ఇరాన్‌ వంటి సంస్థలు ఉత్పత్తి స్తంభింపచేసేందుకు కొంత ముందుకు రావడంతో మార్కెట్లు సానుకూలపడ్డాయి. ఇక ఒపెక్‌ దేశాల కూటమిలోని సభ్యులు అంతర్జాతీయ ఇంధన వేదిక సదస్సు సందర్భంగా అల్జీరియాలో సమావేశం అవుతూన్నరు. 26 నుంచి 28తేదీల్లో ఈ సదస్సులు జరగుతాయి. ఉత్పత్తిపరంగా ఈ సమావేశాల్లోనే ఒక నిర్ణయం వెలువడుతుందని అంచనా. ఒట్టిచేతులతో సమావేశం నుంచి బైటికి రాబోమని అల్జీరియా ఇంధన మంత్రి నౌరెద్దీన్‌ బౌటర్ఫా పేర్కొన్నారు. సౌదీఆరామ్‌కో సిఇఒ ఆమిన్‌ నాసర్‌ వ్యాఖ్యలు విరుద్ధంగా ఉన్నాయి. ఆయన ఒకరకంగా మార్కెట్‌ను హెచ్చరించినట్లే చెప్పాలి. చమురుమార్కెట్‌ నీరసించిందని, భవిష్యత్తులో కూడా మరింత అనిశ్చితి ఉంటుందని పేర్కొన్నారు. బ్రెంట్‌ముడిచమురు ఫ్యూచర్స్‌ రెండు సెంట్లు తగ్గి 45.87డాలర్లుగా ఉన్నాయి.అమెరికా ముడిచమురు మార్కెట్‌ బ్యారెల్‌కు ఏడుసెంట్లు పెరిగి 44.55 డాలర్లుగా కొనసాగింది.  ఒపెక్‌దేశాల్లో ముందుగా నిర్ణయించని విధానంలో కనీసం రోజుకు రెండు మిలియన్ల బ్యారెళ్లను ఉత్పత్తిచేస్తున్నారు. దీనివల్ల ఈ సభ్యదేశాలు భవిష్యత్తులో మరింత ఆందోళన చెందాల్సిఉంటుంది. ఓపక్క లిబియాఉత్పత్తికి తిరిగి వస్తున్నది. నైజీరియా కూడా అదేబాటలో ఉందని, అటువంటపుడు స్తంభింపచేయడం ఎలా వీలవుతుం దన్న అనుమానాలువ్యక్తంఅవుతున్నాయి. అల్జీరియా సమావేశంలో నిర్ణయం ఓకొలిక్కి రాకపోవచ్చని సౌదీ అరేబియా ప్రభుత్వం భావిస్తోంది. అయితే సౌదీ మాత్రం ఉత్పత్తిని తగ్గిస్తామని, అయితే ఇరాన్‌ కూడా తన సొంత ఉత్పత్తిని తగ్గించాల్సి ఉంటుం దని అయితే టెహ్రాన్‌నుంచి ఇప్పటివరకూ స్పందన రాలేదని చెపుతోంది. అల్జీరియా, వెనిజులా దేశాలు ఒక డీల్‌కు వచ్చేందుకు వత్తిడిని పెంచవచ్చని అంత ర్జాతీయ చమురురంగ నిపుణులు అంచనాలున్నా యి. అదే జరిగితే అల్జీరియా నిర్ణయం ఆధారంగా ముడిచమురుధరలు కొనసాగుతాయని చెప్పగలం.